《送安茂卿赋得富春山钓台同诸子分题作》
明代·胡应麟

百尺危梯上翠微，空台长日乱云飞。山寒麋鹿归樵径，水落鱼龙傍钓矶。

越渚帆过兰杜远，汉庭书到薜萝稀。披裘莫道垂纶客，夜夜双星动帝畿。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。